Zhang Linpeng

Zhang Linpeng () (1989-yil 9-mayda tugʻilgan) — xitoylik professional futbolchi, hozirda Xitoy Superligasining „Shanghai Port“ klubida oʻynaydi.

Zhang Serxio Ramos kabi tashqi koʻrinishi va oʻyin uslubidagi oʻxshashligi uchun Zhanmos taxallusi bilan tanilgan. Hujumkor Zhang oʻzining havodagi oʻyini bilan tanilgan. U italiyalik murabbiy Marselo Lippi tomonidan „Xitoy Superligasidagi eng yaxshi xitoylik futbolchi“ deb taʼriflangan.

Klubdagi faoliyati 
Zhang Linpeng 2006-yilgi liga mavsumi boshida Shanghai East Asianing birinchi divizion jamoasida oʻz faoliyatini boshlagan. 2007-yilgi liga mavsumi oxirida iyuqori pogʻonaga koʻtarilgan jamoaning bir qismi boʻlgan. Ikkinchi bosqichda Zhang klubning 2009-yilgi mavsumda toʻrtinchi oʻrinni egallashiga yordam bergan. Klubidagi oʻyinlari tufayli Xitoy terma jamoasiga chaqiruv olgan va u Iordaniyaga qarshi debyutida gol urgan. Zhang 2010-yil noyabr oyida Xitoy Superligasi vakili Guangzhou Evergrandga 12 million ¥ evaziga oʻtishgan.

U klubdagi debyutini 2011-yilning 2-aprelida Dalian Shidega qarshi oʻyinda (1:0) oʻtkazgan. Tez orada u 2013-yilgi mavsumda jamoaning asosiy oʻyinchi sifatida oʻzini namoyon qilgan va klubni ketma-ket uchinchi liga chempioni, shuningdek, klub tarixida birinchi bora OChL chempioni boʻlishiga yordam bergan.

2015-yilgi mavsum oldidan Zhang 2015-yil 7-fevral kuni „Hangzhou Greentown“ jamoasiga qarshi o‘rtoqlik o‘yinida chap tizza bo‘g‘imi medial bog‘lami uzilib ketgan. Italiyadagi jarrohlik amaliyotidan tuzalgach, Zhang A Seriyaning „ Inter“ jamoasi bilan bogʻlangan murabbiy Roberto Manchini ham Zhangga qiziqish bildirgan. Biroq, Guangzhou Zhangning transfer narxini 10 million yevro deb belgiladi, bu „Inter“ toʻlashga tayyor boʻlganidan ancha yuqori narx boʻlgan. Jarohatidan tuzalgach, Zhang zaxiradan maydonga tushgan va 2015-yilning 3-aprelida Henan Jianyega qarshi o‘yinda (2:1) gol urgan. Keyin u 2015-yilning 12-aprelida Liaoning Whowinga qarshi o‘yinda (6:1) 60 metrdan gol urgan. 2015-yilning 27-mayida Seongnam FKga qarshi o‘yinda (2:0) chap tizzasidagi jarohatni yangilab olgan. 2015-yilning 20-iyulida Zhang Guangzhou bilan shartnomasini 2020-yilning 31-dekabriga qadar uzaytirgan. Zhang 2015-yilning 12-avgustida Jiangsu Saintyga qarshi o‘yinda (1:0) jarohatdan qaytib maydonga tushgan. 2015-yilning 28-avgustida Premer-liga jamoasi "Chelsea" yozgi transfer oynasi yopilgunga qadar Zhangni transferni yakunlash umidida Guangzhouga taklif yuborgan ammo, ikki klub muzokaralar chogʻida maʼlum shartlar boʻyicha kelisha olmaganligi sababli shartnoma imzolanmagan.

2022-yil 29-aprelda Zhang Shanghai Port jamoasiga qaytgan.

Xalqaro faoliyati 
Zhang 2008-yilgi Osiyo U-19 chempionatida Xitoyning 20 yoshgacha boʻlgan milliy terma jamoasida oʻynagan. Bu uning 2009-yilgi Sharqiy Osiyo oʻyinlarida ishtirok etish uchun Xitoyning 23 yoshgacha boʻlgan terma jamoasiga chaqirilishiga yetarli boʻlgan.

23 yoshgacha boʻlgan terma jamoaning muvaffaqiyatsizliklariga qaramay, Zhangning oʻyinlari oʻsha paytdagi bosh murabbiy Gao Xongbo uchun yuqori darajada yaxshi deb hisoblashiga kifoya qilgan. U 2009-yil 30-dekabrda Iordaniyaga qarshi o‘yinda (2:2) xalqaro maydonda terma jamoa safida debyut qilgan va oz' debyutida gol urgan. Oʻzining debyutidan soʻng, Zhang 2011-yilgi Osiyo Kubogida qatnashgan.

Shaxsiy hayoti 
Zhang Hue millatiga mansub. U 2011-yil 21-mayda Vang Qiaozhi bilan olia qurgan va ularning oʻgʻli 2014-yil 1-sentyabrda tugʻilgan.

Faoliyat statistikasi

Klub statistikasi

Xalqaro statistika

Xalqaro maydondagi gollar

Yutuqlar

Klub 
Shanghai East Asia

 Xitoy Ikkinchi ligasi : 2007-yil

Guangzhou Evergrand

 Xitoy Superligasi : 2011, 2012, 2013, 2014, 2015, 2016, 2017, 2019
 Osiyo Chempionlar Ligasi : 2013, 2015
 Xitoy FA kubogi : 2012 2016
 Xitoy FA Superkubogi : 2012, 2016, 2017, 2018

Xalqaro 
Xitoy terma jamoasi

 Sharqiy Osiyo futbol chempionati : 2010-yil

Shaxsiy yutuqlari 

 Xitoy Superligasining eng yaxshi jamoasi: 2013, 2014, 2015, 2016, 2018
 Osiyo Chempionlar Ligasi orzular jamoasi: 2013, 2015

Manbalar 

Yashayotgan insonlar
1989-yilda tugʻilganlar